Държавен вестник, бр. 86, 2012 г., стр. 149

БРОЙ  86	
Д Ъ Р Ж А В Е Н  В Е С Т Н И К 	
СТР.  149  
21. „Предупреждаващ фар (Hazard beacon)“ 
е аеронавигационен фар, предназначен за обо­
значаване на опасност за въздушната навигация 
и въздухоплаването.
22. „Зона за кацане (Landing area)“ е част от 
зоната за движение на ВС, предназначена за 
кацане и излитане на ВС.
23. „Зона за приземяване (Touchdown zone)“ е 
участъкът от ПИК след прага, където се очаква 
кацащото ВС първоначално да опре ПИК. 
24. „Зона, свободна от препятствия (Obstacle 
free zone – OFZ)“ е въздушното пространство над 
вътрешната повърхност на подхода за кацане, 
вътрешните преходни повърхности и повърхност­
та на подхода при минаване на втори кръг при 
прекъснато кацане, както и част от летателното 
поле, ограничено от тези повърхности, в което 
не навлиза никакво неподвижно препятствие 
освен тези с лека маса и на чуплива основа, 
необходими за целите на въздушната навигация.
25. „Участък за безопасност (на вертолетно 
летище) (Safety area)“ е определена зона на 
вертолетно летище, разположена около зоната 
за краен подход за излитане и кацане (FATO), 
свободна от препятствия, освен препятствията, 
необходими за целите на въздушната навигация, 
предназначена за намаляване на опасността от 
повреда на вертолетите в случай на непреднаме­
рено излизане извън границите на FATO.
26. „Зона за краен подход за излитане и ка­
цане (Final approach and take-off area – FATO)“ 
е определена зона, над която се изпълнява край­
ният етап на маневрата на подхода за кацане до 
режим на висене или кацане и от която започва 
маневрата на излитането. Когато зоната FATO 
се използва от вертолети, опериращи с летател­
но-технически характеристики I клас, тази зона 
включва и разполагаемата зона за прекратено 
излитане.
27. „Зона за приземяване и излитане 
(Touchdown and lift-off area – TLOF)“ е зона, 
върху която вертолетът може да изпълнява ка­
цане или излитане.
28. „Писта за излитане (Take-off runway)“ е 
писта, предназначена само за излитане.
29. „Изместен праг на ПИК (Displaced 
threshold)“ е праг, който не е разположен в края 
на ПИК.
30. „Ортометрична височина (Orthometric 
height)“ е височина на точка спрямо геоида, 
обикновено представена като превишение спрямо 
средното морско ниво. 
31. „Импулсна светлина с кондензаторен 
разряд (Capacitor discharge light)“ е лампа, излъч­
ваща импулси светлина с висока интензивност 
и кратка продължителност при пропускане на 
електрическия разряд с високо напрежение през 
газ, затворен в тръба.
32. „Индекс на шума“ е израз, който се из­
ползва за нормиране на шума като субективен 
дразнител в течение на определен период от 
време. Индексът може да обединява равнищата 
на единичните въздействия съответно за днев­
но и нощно време и/или въздействията на ред 
явления, протичащи във временен диапазон.
33. „Качество на данните (Data quality)“ е 
степен или ниво на увереност, че предоставените 
данни отговарят на изискванията на потребителя 
по отношение на точност, разрешаваща способ­
ност и интегритет.
34. „Интегритет (Integrity (aeronautical data)“ 
е определена гаранция за това, че аеронавига­
ционните данни и техните стойности не са били 
изгубени или изменени от момента на изготвяне 
на първичните данни или при разрешена про­
мяна на същите.
35. „Датум (Datum)“ е количествена величи­
на или множество от количествени величини, 
служещи като отправна система или основа за 
изчисляване на други количествени величини 
(ISO 19104).
36. „Класификационно число на ВС (Aircraft 
classification number – ACN)“ е число, изразя­
ващо относителното въздействие на ВС върху 
изкуствената настилка за установена (стандарт­
на) носимоспособност на земната основа. Кла­
сификационното число на ВС се изчислява за 
такава центровка, при която възниква критично 
натоварване на критичния колесник. Обикновено 
за изчисляване на ACN се използва последната 
най-тежка центровка, съответстваща на макси­
малната пълна маса на перонната местостоянка. 
Пределната предна центровка в някои случаи 
може да създаде по-голямо критично натоварване 
на предния колесник.
37. „Класификационно число на настилката 
(Pavement classification number – PCN)“ е число, 
изразяващо носещата способност на изкуствената 
настилка за експлоатация без ограничения.
38. „Коефициент на използване (Usability 
factor)“ е период от време, изразен в проценти, 
в рамките на който използването на ПИК или 
системи от ПИК не се ограничава поради стра­
ничната компонента на вятъра.
39. „Странична компонента на вятъра (Cross-
wind component)“ е компонентата на приземния 
вятър, под прав ъгъл спрямо осевата линия на 
ПИК.
40. „Контролна точка на летището (Aerodrome 
reference point)“ е точка, определяща географското 
местоположение на летището.
41. „Плътността на летищното движение 
(Aerodrome traffic density)“ може да бъде:
1) лека – когато броят на движенията по 
време на натоварен час е не повече от 15 на 
ПИК или обикновено общият брой летищни 
движения е по-малко от 20;
2) средна – когато броят на движения по 
време на натоварен час е в порядък от 16 до 25 
на ПИК или обикновено общият брой летищни 
движения е между 20 и 35; 
3) тежка – когато броят на движения по време 
на натоварен час е в порядък от 26 или повече 
на ПИК или обикновено общият брой летищни 
движения е повече от 35.